laion/Wikipedia-Exotic huggingface dataset:
Mixpanel

מיקספאנל (באנגלית: Mixpanel) היא פלטפורמת תוכנה כשירות, המאפשרת לנתח נתוני מוצר, לבדוק את מעורבותם של הגולשים בשירות ולשפר את חווית המשתמש. החברה הוקמה בשנת 2009, מעסיקה כ-350 עובדים ומבין 6,000 לקוחותיה נמנות חברות מרכזיות כגון: אובר, מאנדיי, למונייד, פיבר ועוד. המטה הראשי של החברה ממוקם בסן פרנסיסקו, ארצות הברית. מיקספאנל הוקמה בשנת 2009 על ידי סוהיל דושי (Suhail Doshi) וטים טרפרן (Tim Trefren). בחודש דצמבר 2014, גייסה כ-65 מיליון דולר בסבב גיוס בהובלת קרן אנדריסן הורוביץ (Andreessen Horowitz). בחודש נובמבר 2021, גייסה כ-200 מיליון דולר בסבב גיוס בהובלת קרן ביין קפיטל (Bain Capital Tech Opportunities). בחודש ינואר 2022, החליטה החברה להרחיב את פעילותה בישראל ומינתה את עופר פוליבודה למנהל הפעילות הארצי. בחודש יוני 2022, חתמה החברה על הסכם שיתוף פעולה עם קבוצת יעל הישראלית. מדיה וקבצים בנושא Mixpanel בוויקישיתוף אתר האינטרנט הרשמי של Mixpanel ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Mixpanel". Andreessen and Mixpanel Call for an End to “Bullshit Metrics”, AllThingsD (באנגלית אמריקאית) eyalg, 5 פיצ'רים אנליטיים שכל מומחה מיקספאנל חייב להכיר - Datamaze, ‏2017-05-07 Sortex- סורטקס, Sortex - Mixpanel - מעקב וביצוע פעולות שיווק פיתוח מערכות ניהול מתקדמות והקמת אתרים, באתר Sortex ניתוח תנועות גולשים (ווב אנליטיקס), באתר נטולינק Netolink Omtera, What is Mixpanel?, Omtera, ‏2023-04-10 (באנגלית בריטית) מערכת אנשים ומחשבים, עופר פוליבודה ינהל את פעילות מיקספאנל בישראל -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-01-19 Suhail Doshi, I became a CEO at 20 and raised $77 million over the last 10 years. Here are the most powerful lessons I've learned., Business Insider (באנגלית אמריקאית) Chapman, Lizette (2014-12-18). "Mixpanel Raises $65 Million to Build Predictive Data Tech". Wall Street Journal (באנגלית אמריקאית). ISSN 0099-9660. נבדק ב-2023-09-02. Anthony Ha, Mixpanel Raises $10.25M Led By Andreessen Horowitz, Now Provides Analytics For Viddy And Path, TechCrunch, ‏2012-05-10 (באנגלית אמריקאית) Andreessen and Mixpanel Call for an End to “Bullshit Metrics”, AllThingsD (באנגלית אמריקאית) Anthony Ha, Mobile Analytics Company Mixpanel Raises $65M Round With An $865M Valuation, TechCrunch, ‏2014-12-18 (באנגלית אמריקאית) מערכת אנשים ומחשבים, קבוצת יעל חתמה על הסכם שיתוף פעולה עם מיקספאנל האמריקנית -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-06-30
אורלנדו פינדה (שחקן)

אורלנדו פינדה (בספרדית: Orlando Pineda מבוטא: ôr-lănʹ-dō pee-nei-duh/ɔɹˈlæn.doʊ pɪˈnɛ.dɐ, נולד: 21 ביולי 1995) הוא שחקן קולומביאני . פינדה נולד בבוגוטה, קולומביה ב-21 ביולי 1995. ב-2015 החל להופיע בפרסומות שונות למותגים בולטים. בשנת 2016, הוא נסע ללוס אנג'לס כדי ללמוד משחק ולאחר מכן קיבל תואר ראשון באומנויות יפות (BFA) במשחק. בשנת 2019, הוא שיחק בדרמה "המסתננים", שזכתה בפרס הקהל בפסטיבל סאנדנס, בתור אמיליאנו. מאוחר יותר באותה שנה, הוא שיחק בסרט "Your Iron Lady", סרט עצמאי שקיבל יותר מ-29 מועמדויות ו-16 זכיות בפסטיבלי קולנוע שונים. בשנת 2022 לוהק פינדה לתפקיד בנה של גריסלדה בלאנקו אותה מגלמת סופיה ורגרה במיני סדרה גריסלדה. אורלנדו פינדה, ברשת החברתית אינסטגרם אורלנדו פינדה, במסד הנתונים הקולנועיים IMDb (באנגלית) "Meet Orlando Pineda - Voyage LA Magazine | LA City Guide". web.archive.org. 2022-09-25. נבדק ב-2023-08-17. "Orlando Pineda TV Commercials". www.ispot.tv (באנגלית). נבדק ב-2023-08-17. Paradiso, Cinema. "The Infiltrators (2019) film". CinemaParadiso.co.uk (באנגלית בריטית). נבדק ב-2023-08-17. "ORLANDO PINEDA - Resume | RSA Talent". resumes.breakdownexpress.com. נבדק ב-2023-08-17. MSN, www.msn.com pressva (2017-12-19). "Orlando Pineda exhibits truth as one of the Immigrant Brothers". internationalfilmreview (באנגלית). נבדק ב-2023-08-17.
משרד התובע הכללי (הממלכה המאוחדת)

משרד התובע הכללי (באנגלית: The Attorney General’s Office; בראשי תיבות: AGO) הוא משרד בממשלה הבריטית המעניק תמיכה וסיוע להתובע הכללי של אנגליה וויילס בשני תפקידו כאשר ראשית עומד בראש התביעה הכללית של הרשות המבצעת והשירות המשפטי הציבורי של הממלכה. ושנית משמש כיועץ משפטי לממשלה. המשרד גם מעניק תמיכה לפרקליט המדינה של בריטניה. תפקיד התובע הכללי של אנגליה וויילס הוא מקביל לתפקיד היועץ המשפטי לממשלה של ישראל. בין תפקידיו השונים של משרד התובע הכללי ניתן למנות: לספק ייעוץ משפטי לממשלת הוד מלכותו לפקח על שירות התביעה של הכתר לפקח על תהליך ההעמדה לדין . לפקח על המחלקה המשפטית אשר מייעצת למשרדי הממשלה והסוכנויות השונות לתת דין וחשבון על עבודת מערכת התביעה והייעוץ המשפטי בפני הפרלמנט הבריטי. מחלקת התובע הכללי אתר האינטרנט הרשמי של משרד התובע הכללי משרד התובע הכללי, ברשת החברתית אקס (טוויטר) משרד התובע הכללי, ברשת החברתית LinkedIn משרד התובע הכללי, סרטונים בערוץ היוטיוב Attorney General's Office, GOV.UK, ‏9 במרץ 2023 (באנגלית) About us, GOV.UK (באנגלית) Solicitor General - GOV.UK, gov.uk (באנגלית) The CPS Areas, CPS Direct, CPS Central Casework Divisions and CPS Proceeds of Crime | The Crown Prosecution Service, cps.gov.uk About us, GOV.UK (באנגלית) About us, Serious Fraud Office (באנגלית)
בסיס חיל האוויר מאירינגן

בסיס חיל האוויר מאירינגן, הידוע גם בשם שדה התעופה הצבאי אונטרבך, הוא בסיס טיסה שווייצרי הממוקם בסמוך לכפר אונטרבך והעיירה ממיירינגן, בקנטון ברן. הוא אחד משלושת בסיסי טיסה עיקריים של חיל האוויר השווייצרי. שדה התעופה ממוקם בעמק האלפיני של נהר ארה, עם מסלול טיסה יחיד המקביל לנהר. הוא מוקף בצפון בכביש הראשי למירינגן, לנהר ולקו הרכבת ברוניג. מדרום, מסלולי הסעה מחברים את שדה התעופה לדירים תת-קרקעיים שנבנו בצד העמק. הבסיס החל לפעול ב-1 בדצמבר 1941. לאחר מלחמת העולם השנייה, נבנתה מערת מטוסים בבסיס. ב-1970 החלה בניית מערה נוספת עבור ה-A-7G Corsair II, אך מכיוון שה-A-7G לא נקנה, הושלמה בנייה זו כמערת אחסון תחמושת. בהמשך נבנתה מערכה עבור ה-F/A-18 Hornet. כיום הבסיס עדיין חשוב עבור חיל האוויר השווייצרי. והוא אחד משלושת בסיסי מטוס קרב בלבד, יחד עם בסיס פיירן ובסיס אמן. זהו בסיס הבית של שתי טייסות קרב, טייסת 8 מצוידת ב-Northrop F-5E Tiger, וטייסת 11 מצוידת ב-F/A-18 Hornet. זהו הבסיס השווייצרי היחיד שמשתמש במערת מטוסים בפעילות יומיומית. המסלול מצויד בהתקני עצירה נשלפים (בשימוש ה-F/A-18 ובמקרי חירום על-ידי ה-F-5) בשני הקצוות. לתפעול הבסיס יש השפעות חיוביות ושליליות לאזור ולעיר מאירינגן: חתימת הרעש של המטוסים הצבאיים פוגעת באוכלוסייה וגם בעסקים בתחום התיירות. מנגד הבסיס מספק 190 מקומות תעסוקה ומהווה גורם כלכלי חשוב לאזור. בשדה התעופה יש מוזיאון קטן הפתוח בימי רביעי אחר הצהריים ממאי עד אוקטובר. את מסלול ההמראה בבסיס חוצים שני כבישים ציבוריים ובכך כלי טיס צבאיים חולקים מסלול משותף עם כלי רכב אזרחיים. כאשר מבוצעת נחיתה או המראה של כלי טיס, נסגרים שערי המעבר בכבישים החוצים ומאובטחים על ידי שוטרים צבאיים. ייחודיות זו מהווה גורם משיכה תיירותי. מדיה וקבצים בנושא בסיס חיל האוויר מאירינגן בוויקישיתוף "Flugplatz Meiringen · 3857 Meiringen, Switzerland". "Flugplatzkommando Meiringen" [Meiringen air base command] (בגרמנית). Swiss Air Force. אורכב מ-המקור ב-2014-10-08. נבדק ב-2014-09-15. "Permanenter Schutz für F/A-18". 23 באוקטובר 2003. {{cite web}}: (עזרה) "Fliegerstaffel 8" [Squadron 8] (בגרמנית). Swiss Air Force. אורכב מ-המקור ב-2016-05-09. נבדק ב-2014-09-15. "Fliegerstaffel 11" [Squadron 11] (בגרמנית). Swiss Air Force. אורכב מ-המקור ב-2016-05-09. נבדק ב-2014-09-15. "Archived copy" (PDF). אורכב מ-המקור (PDF) ב-2012-07-22. נבדק ב-2013-06-23. {{cite web}}: (עזרה) From page22 on The military base where you drive over the runway, נבדק ב-2023-09-02
לגעת בשמיים

"לגעת בשמיים" הוא סינגל שהוקלט על ידי הזמר הישראלי דודו אהרון, השיר יצא לאור ב-27 ביוני 2023. השיר נכתב על-ידי אהרון, רון ביטון, תמיר צור והצמד דולי ופן - שגם הפיקו אותו מוזיקלית. השיר נוצר לרגל חתונתו של ביטון, שם גם נחשף לראשונה. יוצרי השיר סיפרו כי השיר כלל לא תוכנן להשתחרר באופן פומבי, אך לבסוף אכן יצא לאוויר העולם הודות לתגובות אוהדות ובקשות נשנות ממעריצים ומתקליטנים. עם יציאתו הפך ללהיט ברשת ובתחנות הרדיו בישראל, ואף כיכב במצעד ההשמעות השבועי של מדיה פורסט במשך 4 שבועות, כאשר בשיאו הגיע למקום ה-6. הווידאו קליפ המלא שיצא עבור השיר ובוים על-ידי דורון סרי הועלה לערוץ היוטיוב של דודו אהרון ב-27 ביוני 2023. הקליפ מורכב מצילומי וידאו מחתונתם של רון ביטון וחן שמיל - שם הושמע לראשונה. נכון לספטמבר 2023, מונה הצפיות של הקליפ עומד על כ-400,000. סרטון השיר "לגעת בשמיים" באתר יוטיוב מילות השיר "לגעת בשמיים" באתר שירונט דודו אהרון: "סוד ששמור לי עמוק בפנים", באתר כיפה, ‏2023-06-27 דודו אהרון: קיבלנו תגובות ברשת, השיר הפך לנחלת הכלל | 103fm, באתר 103FM - האזנה לרדיו און ליין חן ביאר אלון פרוכטר, נוגע בשמיים: דודו אהרון חוגג שיר חדש - ואת המשפחה שהקים, באתר כאן – תאגיד השידור הישראלי, 9 ביולי 2023 דודו אהרון - לגעת בשמיים (Prod. By Doli & Penn), נבדק ב-2023-09-02
לואי ז'הוט

לואי ז'הוט (בהולנדית: Louis Jehotte; ‏1803, לייז' – 1884, בריסל) היה פסל בלגי. ז'הוט, בנו של חרט במטבעה בליייז'. ז'הוט החל את למודיו באקדמיה לציור בלייז' אצל פרנסואה ז'וזף דוונדר (צר'). ז'הוט המשיך את הכשרתו בפריז, אחר כך בפירנצה וברומא שם שהה מ-1824 עד 1829 הודות למענק מקרן למברט דרכיס (אנ'). ז'הוט עבד ברומא בסטודיו של מתיו קסלס (אנ') ובסטודיו של ברטל תורוואלסן. ז'הוט לימד באקדמיה המלכותית לאמנות של בריסל. קרל אלכסנדר, נסיך לורן ליד ארמון שארל דה לורן בבריסל פסל רכוב של קרל הגדול בלייז' מדיה וקבצים בנושא לואי ז'הוט בוויקישיתוף
ג'נה פורסטר

ג'נה פורסטר (באנגלית: Jenna Forrester; נולדה ב-14 ביוני 2003) היא שחיינית אוסטרלית, זוכת מדליית ארד באליפות העולם (פוקואוקה 2023) ופעמיים אלופת אוסטרליה (2021 ו-2023) במשחה ל-400 מטר מעורב אישי. פורסטר מתאמנת בקבוצת מערב סנט פיטרס בקווינסלנד. באליפות העולם בשחייה לנוער שנערכה בבודפשט, הונגריה באוגוסט 2019 זכתה במדליית כסף במשחה שליחות 4x200 מטר חופשי בתוצאה של 7:57.87 דקות, אחרי ארצות הברית (7:55.49 דקות) וקנדה (8:01.14 דקות), כשחיינית רביעית היא קבעה ב"זינוק שליחות" תוצאה של 1:59.44 דקות. נוסף לכך, היא סיימה במקום תשיעי במשחה ל-400 מטר מעורב אישי בתוצאה של 4:48.22 דקות ובמקום 16 במשחה ל-400 מטר חופשי בתוצאה של 4:16.52 דקות. באליפות אוסטרליה שנערכה בגולד קוסט, קווינסלנד באפריל 2021 היא זכתה במדליית זהב במשחה ל-400 מטר מעורב אישי בתוצאה של 4:39.46 דקות. במבחנים האוסטרלים לאוליפיאדת טוקיו שנערכו באדלייד, אוסטרליה הדרומית ביוני 2021 היא זכתה במדליית זהב במשחה ל-400 מטר מעורב אישי בתוצאה של 4:39.93 דקות. היא לא קבעה את הקריטריון האולימפי ולכן לא השתתפה במשחקים האולימפיים. באליפות אוסטרליה שנערכה באדלייד במאי 2022 היא זכתה במדליית כסף במשחה ל-400 מטר מעורב אישי בתוצאה של 4:36.77 דקות, אחרי קיילי מקיואן (4:31.74 דקות) באליפות העולם שנערכה בבודפשט, הונגריה ביוני אותה שנה היא סיימה במקום שביעי במשחה ל-400 מטר מעורב אישי בתוצאה של 4:42.39 דקות, בשלב המוקדמות היא קבעה תוצאה של 4:40.20 דקות. במשחקי חבר העמים שנערכו בברמינגהאם בתחילת אוגוסט אותה שנה היא סיימה במקום שישי במשחה ל-400 מטר מעורב אישי בתוצאה של 4:41.80 דקות. באליפות אוסטרליה שנערכה בגולד קוסט באפריל 2023 היא זכתה בשתי מדליות, זהב וכסף. במדליית זהב במשחה ל-400 מטר מעורב אישי בתוצאה של 4:35.05 דקות ומדליית כסף במשחה ל-200 מטר מעורב אישי בתוצאה של 2:09.32 דקות, אחרי קיילי מקיואן בתוצאה של 2:08.16 דקות. באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר מעורב אישי בתוצאה של 4:32.30 דקות, אחרי סאמר מקינטוש מקנדה שקבעה שיא אליפות חדש של 4:27.11 דקות וקייטי גריימס מארצות הברית (4:31.41 דקות). נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.98 דקות (חמישית סיימה אנסטסיה גורבנקו מישראל - 2:10.08 דקות).
קמרון ארצ'ר

קמרון דזמונד ארצ'ר (באנגלית: Cameron Desmond Archer; נולד ב-9 בדצמבר 2001 בוולסול שבאנגליה) הוא כדורגלן אנגלי המשחק בעמדת החלוץ בקבוצת שפילד יונייטד מהפרמייר ליג. ארצ'ר גדל במחלקת הנוער של אסטון וילה. הוא ערך עשר הופעות ליגה במדי הקבוצה הבוגרת של המועדון במסגרת הפרמייר ליג, וכן הושאל מהמועדון לסוליהאל מורס מהנשיונל ליג, ולפרסטון נורת' אנד ולמידלסברו מהפוטבול ליג צ'מפיונשיפ. ב-27 באוגוסט 2023 חתם ארצ'ר על חוזה לארבע שנים בשפילד יונייטד מהפרמייר ליג. ארצ'ר היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2023, וערך חמש הופעות והבקיע שני שערים בטורניר, בו זכתה נבחרתו. נבחרת אנגליה עד גיל 21 אליפות אירופה עד גיל 21 (1): 2023 קמרון ארצ'ר, ברשת החברתית אינסטגרם קמרון ארצ'ר, באתר Transfermarkt קמרון ארצ'ר, באתר Soccerway קמרון ארצ'ר, באתר BDFutbol קמרון ארצ'ר, באתר WorldFootball.net קמרון ארצ'ר, באתר FootballDatabase.eu MOORS SNAP UP VILLA HOTSHOT באתר הרשמי של סוליהאל מורס, 2 באוקטובר 2020 (באנגלית) Cameron Archer joins Preston on loan באתר הרשמי של אסטון וילה, 24 בינואר 2022 (באנגלית) Cameron Archer Arrives On Loan באתר הרשמי של מידלסברו, 6 בינואר 2023 (באנגלית) Cameron Signs In באתר הרשמי של שפילד יונייטד, 27 באוגוסט 2023 (באנגלית) England Under-21s: Gibbs-White, Smith Rowe & Gordon in but Lewis left out באתר BBC, ‏ 14 ביוני 2023 (באנגלית)
ראש ממשלת קוריאה הדרומית

ראש ממשלת הרפובליקה של קוריאה (בקוריאנית: 국무총리) הוא המשרה הפוליטית השנייה בחשיבותה בדרום קוריאה לאחר הנשיא. ראש הממשלה משמש בפועל כסגן ראש הממשלה היות שנשיא קוריאה הדרומית הוא ראש הרשות המבצעת. ראש הממשלה ממונה בידי הנשיא ומינויו דורש אישור של האספה הלאומית. ראש הממשלה יכול להיות חבר באספה הלאומית, אך אין זה מחייב אותו על מנת לכהן בתפקיד. לעיתים ראש הממשלה הוא מינוי מקצועי ואינו בהכרח פוליטי בניגוד לנשיא הרפובליקה המחויב להיות פוליטי. בין תפקידיו של ראש הממשלה ניתן למנות: ראש הממשלה משמש כעוזר הבכיר ביותר לנשיא קוריאה הדרומית. ראש הממשלה הוא הראשון בסדר הירושה שממלא את תפקידו של הנשיא כנשיא בפועל אם נבצר מהנשיא למלא את תפקידו. ראש הממשלה משמש כסגן יושב מועצת המדינה של קוריאה שכן היא הקבינט. (הנשיא הוא ראש הרשות המבצעת). מסייע לנשיא בפיקוח על משרדי הממשלה השונים. נשיא קוריאה הדרומית האספה הלאומית של קוריאה הדרומית מדיה וקבצים בנושא ראש ממשלת קוריאה הדרומית בוויקישיתוף אתר האינטרנט הרשמי של ראש ממשלת קוריאה הדרומית (באנגלית) 국무조정실 국무총리비서실(영문) | About OPC·PMS | General Information, opm.go.kr 국무조정실 국무총리비서실(영문) | Prime Minister | Greetings, opm.go.kr 국무조정실 국무총리비서실(영문) | About OPC·PMS | Organization | Chart of OPC | Organization chart, www.opm.go.kr
ליאון תג'ר

ליאון תג'ר (בבולגרית: Леон Таджер, מוכר גם בשם העט שלו "בן דוד";‏ 4 במאי 1903, סופיה, נסיכות בולגריה – 15 בדצמבר 1941, רוסה, ממלכת בולגריה) היה עיתונאי ופרטיזן יהודי, חבר המפלגה הקומוניסטית של בולגריה, אשר הוצא להורג לאחר שביצע פעולת חבלה במכלי דלק של הצבא הגרמני והרג חייל גרמני בנמל רוסה (בול'). ליאון תג'ר נולד בסופיה למשפחה המעורה פוליטית בחוגי הקהילה. אביו יוסף תג'ר היה עורך דין ידוע, פעיל ציוני ועורך השבועון הציוני "שלום". ליאון יצא ללימודי משפטים בווינה. ב-1921 החליט אבי המשפחה לעלות לארץ ישראל עם משפחתו והתיישב בתל אביב. ליאון עזב את לימודיו והצטרף לאביו. הוא ואביו עבדו בפרדס בסמוך לעיר. מ-1924 נמנה עם פעילי המפלגה הקומוניסטית של פלשתינה ופרסם מאמרי דעה בביטאונה. הוא דגל בשיתוף פעולה בין ערבים ליהודים ובמאבק משותף נגד השלטון הבריטי. ב-1933 נעצר תג'ר על ידי משטרת המנדט בשל פעילות חתרנית, נשפט ונכלא למספר חדשים בירושלים. באוקטובר 1934 גורש לבולגריה. תג'ר הצטרף למפלגה הקומוניסטית של בולגריה, והיה פעיל שטח שלה גם כאשר הוצאה אל מחוץ לחוק. הוא פרסם מאמרי דעה תחת שם העט "בן דוד". תג'ר רכש זהות בדויה ועבד במנהל הדלק של נמל רוסה תחת השם דימיטר קירוב. ב-1 במרץ 1941 הצטרפה בולגריה להסכם התלת-צדדי והפכה לאחת ממדינות הציר. בו ביום נכנסו יחידות שונות של הצבא הגרמני לשטחי בולגריה וחנו בה. ב-29 באוקטובר 1941 ביצע תג'ר פעולת חבלה במכלי דלק של הצבא הגרמני בנמל רוסה. מספר מיכלים הוצתו ונגרם נזק במקום. במהלך הפעולה נאבק תג'ר בחייל גרמני אשר שמר על המתקן, ודקר אותו למוות בסכין. בעקבות הרג החייל הגרמני תבע השגריר הגרמני המיוחד לסופיה אדולף בקרלה מממשלת בולגריה למסור לידי הגרמנים 100 יהודים מראשי הקהילות בסופיה וברוסה. הבולגרים סירבו לדרישת הגרמנים בטענה שבולגריה היא מדינה עצמאית וחברה בציר, ושהרוצח נלכד ויובא לדין על פי חוק. בהמשך, ויתרו הגרמנים על דרישתם. תג'ר נלכד, הובא לדין ונגזר עליו עונש מוות. בדצמבר 1941 הוצא להורג בתלייה. לאחר מלחמת העולם השנייה, עם כינון הרפובליקה העממית של בולגריה נקראו בתי הזיקוק ברוסה על שמו של ליאון תג'ר (בבולגרית: "Нефтопреработващ завод „Леон Таджер). ב-1989 הוסר שמו של תג'ר מבתי הזיקוק. מדיה וקבצים בנושא ליאון תג'ר בוויקישיתוף חיים קשלס, החוק להגנת האומה, בתוך: אנציקלופדיה של גלויות, כרך עשירי - יהדות בולגריה, ירושלים, 1967, עמודים 807–808. בנימין ארדיטי, יהודים בתנועות פרטיזאניות, במערכה, 28 במאי 1963. חיים קשלס, קורות יהודי בולגריה, כרך ג' - תקופת השואה, הוצאת דבר, 1969, תל אביב, עמודים 63, 181.
Dark Hearts (שיר)

"Dark Hearts" (בעברית: "לְבָבוֹת אֲפֵלִים") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-14 באוגוסט 2020, בהוצאת חברת התקליטים אנני מלודי רקורדס, כסינגל השלישי מתוך האלבום וכשיר הנושא מתוכו. כאשר "Dark Hearts" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-Stereogum (אנ'). השיר נכתב על ידי אנני וסטפן סטורם והופק על ידי סטורם גם כן. בהשראת סוגת האלקטרו הצרפתית, "Dark Hearts" הוא הסינגל השלישי – ושיר הנושא – מתוך האלבום. השירה של אנני משולבת עם ריף סינת'י דומיננטי; הוא תואר כ"בעל סנטימנטים אפלים בגוונים החלומיים ביותר, חתימה אופיינית לאלבום החדש שלה שייצא ב-16 באוקטובר". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות. "Dark Hearts" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם Stereogum סיפרה אנני כי: זוהי חקירה של יחסי משפחה [...] והשאלה המתמשכת של תורשה וסביבה. אם אתה תמיד מסיים במעשים שמובילים לצרות [...] האם זה קשור למשפחה שלך ולעבר, או שזה פשוט כיוון שאתה תמיד עושה בחירות דפוקות [...] לא משנה מה, יש לו את הצליל הנכון — אנני בריאיון ל-Stereogum גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב. האודיו הרשמי של השיר פורסם ב-14 באוגוסט 2020, בסמוך לצאתו כסינגל. ארבעה ימים קודם לכן, פורסם קדימון רשמי שלו. סרטון השיר "Dark Hearts" באתר יוטיוב Annie – Dark Hearts, נבדק ב-2023-09-02 Condé Nast, Annie: Dark Hearts, Pitchfork (באנגלית אמריקאית) Annie – “Dark Hearts”, Stereogum, ‏2020-08-15 (באנגלית) Dark Hearts, 2020-10-16, נבדק ב-2023-09-02 Annie – “Dark Hearts”, Stereogum, ‏2020-08-15 (באנגלית) Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית) Dark Hearts (Official audio), נבדק ב-2023-09-02 "Dark Hearts" - the single - out on aug 14th, נבדק ב-2023-09-02
The Streets Where I Belong

"The Streets Where I Belong" (בעברית: "הָרְחוֹבוֹת בָּהֶם אֲנִי שַׁיֶּכֶת") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-25 בספטמבר 2020, בהוצאת חברת התקליטים אנני מלודי רקורדס, כסינגל הרביעי מתוך האלבום. כאשר "The Streets Where I Belong" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-MuuMuse (אנ'). השיר נכתב על ידי אנני, יונאס פטרסון וסטפן סטורם והופק על ידי סטורם גם כן. בדומה לסינגלים הקודמים מ-Dark Hearts, "The Streets Where I Belong" הוא שיר ג'אם-סינת'-פופ עם אווירה שתוארה כלקוחה מסרטים שיצאו בשנות ה-80, שבו אנני מגוללת סיפורים על ימי קיץ ליד המפרץ, מסיבות בני-נוער בלילה וכמיהות רומנטיות "צעירות". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.5 מיליון השמעות. "The Streets Where I Belong" זכה לשבחים ביקורתיים רבים מטעם מבקרי המוזיקה השונים כאשר יצא. בביקורת שפורסמה ב-MuuMuse נכתב כי: אנני נזכרת בימי ההתבגרות שלה בברגן, נורווגיה, שם התאהבה בטור קרוקנס, הידוע גם בתור די ג'יי אירוט. השניים עבדו יחד על הופעת הבכורה שלה ב-1999 עם "Greatest Hit", להיט מועדוני המחתרת של מדונה שבסופו של דבר התחיל את הקריירה שלה. למרבה הצער, החבר שלה – שנולד עם מחלת לב – חלה, ונפטר זמן קצר לאחר מכן בגיל 23 בלבד. — חלק מביקורת שנדלתה מ-MuuMuse גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב. הווידאו קליפ הנלווה של "The Streets Where I Belong" פורסם ב-25 בספטמבר 2020. סרטון השיר "The Streets Where I Belong" באתר יוטיוב Annie – The Streets Where I Belong, נבדק ב-2023-09-02 Condé Nast, Annie: Dark Hearts, Pitchfork (באנגלית אמריקאית) “The Streets Where I Belong”: Annie Captures the Feeling of Moving Back Home, MuuMuse, ‏2020-09-30 (באנגלית אמריקאית) The Streets Where I Belong, 2020-09-25, נבדק ב-2023-09-02 Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית) Annie - The Streets Where I Belong, נבדק ב-2023-09-02 Annie – Dark Hearts, נבדק ב-2023-09-02
Corridors of Time

"Corridors of Time" (בעברית: "מִסְדְּרוֹנוֹת הַזְּמַן") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-1 באוקטובר 2020, בהוצאת חברת התקליטים אנני מלודי רקורדס, כסינגל החמישי והאחרון מתוך האלבום. כאשר "Corridors of Time" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-Stereogum (אנ'). השיר נכתב על ידי אנני, יונאס פטרסון וסטפן סטורם והופק על ידי סטורם גם כן. "Corridors of Time" תואר כשיר אפל ומדיטטיבי, בו אנני מנסה להגיע למחוזות אחרים בהם לא נגעה עד יציאת האלבום. כמו כן, הושווה הסגנון שלו לסגנון של אמנים ולהקות כדוגמת ג'ולי קרוז, טווין פיקס ודייר סטרייטס. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משלוש מאות אלף השמעות. "Corridors of Time" זכה לשבחים ביקורתיים רבים מטעם מבקרי המוזיקה השונים כאשר יצא. בביקורת שפורסמה ב-Stereogum נכתב כי: הסינגל האחרון של אנני נקרא "Corridors Of Time", והוא סוג של בלדת סינת'-פופ, מסוג כזה בו אנני לוחשת ומעזה להתנסות בדברים חדשים. האלבום הולך על החולמניות הממלכתית של מוזיקת פופ קלאסית, המעוררת את התחושה של צפייה בווילונות תחרה מתנופפים באמצע הלילה. סינת'ים זוהרים. גיטרות בלוז, טבולות בהוקים מוזיקליים וצלילים נוספים. — ביקורת שנדלתה מ-Stereogum גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב. האודיו הרשמי של השיר פורסם ב-5 בספטמבר 2022, שנתיים לצאתו כסינגל. סרטון השיר "Corridors of Time" באתר יוטיוב Annie – Corridors of Time, נבדק ב-2023-09-02 Condé Nast, Annie: Dark Hearts, Pitchfork (באנגלית אמריקאית) Annie – “Corridors Of Time”, Stereogum, ‏2020-10-02 (באנגלית) Dark Hearts, 2020-10-16, נבדק ב-2023-09-02 Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית) Corridors of Time, נבדק ב-2023-09-02 Annie – Dark Hearts, נבדק ב-2023-09-02
עומר כהן

האם התכוונתם ל... עומר כהן (קצין תקשוב) (יליד 1977) – אלוף-משנה בצה"ל, מפקד הקשר והאלקטרוניקה של פיקוד הדרום, אושר מינויו העתידי לתפקיד קצין קשר ותקשוב ראשי (יועלה לתא"ל) עומר כהן (קצין חי"ר) (יליד 1982) – אלוף-משנה בצה"ל, מפקד חטיבת הקומנדו, בעבר מפקד עוצבת ברעם, יחידת דובדבן וגדוד נחשון
ליגת העל הלטבית

הוירסליגה (בלטבית: Virslīga) היא ליגת הכדורגל הבכירה בלטביה. הליגה הוקמה בשנת 1927, והופסקה לאחר כיבוש לטביה על ידי ברית המועצות. בשנת 1992 חודשה הליגה, לאחר קבלת העצמאות של לטביה. הליגה מתחילה מדי שנה בחודש מרץ, ומסתיימת בחודש נובמבר. בליגה משחקות 10 קבוצות. כל קבוצה משחקת 4 משחקים נגד כל קבוצה אחרת בליגה. בתום העונה, הקבוצה החלשה בטבלה יורדת לליגה הלטבית השנייה והקבוצה המובילה בטבלת הליגה השנייה עולה לליגה הבכירה. בנוסף, הקבוצה הלפני אחרונה בליגה הבכירה והקבוצה השנייה בליגה השנייה משחקות שני משחקי גומלין. המנצחת משחקת בעונה שלאחר מכן בליגה הבכירה ואילו המפסידה משחקת בליגה השנייה. להלן הקבוצות המתמודדות בליגת העל הלטבית בעונת 2023: ערך מורחב – ליגת העל הסובייטית בכדורגל בזמן שליטת ברית המועצות בלטביה אחרי מלחמת העולם השנייה, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות הלטביות לא הצליחו להעפיל לליגה הבכירה, למעט קבוצה לטבית אחת - דאוגבה ריגה שהצליחה לשחק בליגת העל הסובייטית במשך 7 עונות (לא רצופות) בין 1949 ל-1962, ולא זכתה להצלחה. קבוצה המסומנת בכתב מודגש זכתה בגביע הלטבי הסובייטי באותה העונה והשלימה דאבל מקומי אלו הקבוצות שזכו באליפויות המקומיות בלטביה הסובייטית בין השנים 1946 - 1990. לאחר שלטביה החזירה עצמאות מלאה באוגוסט 1991, התאחדות הכדורגל הלטבית העצמאית החדשה (LFF), החליטה להכיר במפעל ה-"Virslīga". באותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז. סקונטו ריגה היא שיאנית האליפויות עד היום עם 15 אליפויות לטביה (מתוכם 14 ברציפות מ-1991 ועד 2004) למרות שהקבוצה התפרקה ב-2016. הפורמט השתנה מספר פעמים ומספר הקבוצות בליגה נע בין 8 ל-10. בפעם האחרונה חל שינוי כאשר הליגה הוגדלה מ-9 ל-10 קבוצות בסוף עונת 2019. קבוצה המסומנת בכתב מודגש זכתה בגביע הלטבי באותה העונה והשלימה דאבל מקומי אליפויות בטבלה זו הן אליפויות בליגה של לטביה העצמאית בלבד (1922 - 1944, ו-1991 עד היום). קבוצות המסומנות בכתב מודגש משחקות בליגה העליונה של לטביה נכון ל-2020. קבוצות המסומנות בכתב נטוי התפרקו או התאחדו לכדי קבוצה אחרת. מדיה וקבצים בנושא ליגת העל הלטבית בוויקישיתוף אתר האינטרנט הרשמי של ליגת העל הלטבית ללא האליפויות האזוריות של לטביה הסובייטית